### Sagsfremstilling

Orientering fra udvalgsformanden:

* Foretræde for Udvalget for Landdistrikter og [adresse] d. 25. oktober 2023.

Orientering fra øvrige udvalgsmedlemmer:

Orientering fra forvaltningen:

Afgørelse på henvendelse til Ankestyrelsen fra Natasja Jakobsen

Anmodning om, at Ankestyrelsen opretter en tilsynssag i forbindelse med lokalplan og kommuneplantillæg for byggeri i [adresse], pga. manglende partshøring og vurdering af erstatningsregler.

Ankestyrelsen har besluttet, at der ikke oprettes en tilsynssag.

Afgørelse på henvendelse til Ankestyrelsen fra Jim Christensen

Anmodning om, at Ankestyrelsen opretter en tilsynssag i forbindelse med lokalplan og kommuneplantillæg for byggeri i [adresse] pga. manglende partshøring og erstatningspligt

Ankestyrelsen har besluttet, at der ikke oprettes en tilsynssag.

Afgørelse på henvendelse til Ankestyrelsen fra Ørni Hansen

Anmodning om, at Ankestyrelsen opretter en tilsynssag i forbindelse med udarbejdelse af ny lokalplan og kommuneplantillæg for byggeri i [adresse].

Ankestyrelsen har besluttet, at der ikke oprettes en tilsynssag.

Henvendelse fra Anton Thorsen, SF, om døgnbemandet vagttelefon til henvendelser om forkert/manglende skiltning.

Anton Thorsen, SF, har henvendt sig med et ønske om døgnbemandet vagttelefon, hvor borgere kan henvende sig med oplysninger om forkert eller manglende skiltning.

Forvaltningen har henvist til tip.toender.dk, hvor henvendelser behandles løbende indenfor normal arbejdstid, samt til at der i vinterperioden er en døgnbemandet vagttelefon til henvendelser om behov for glatførebekæmpelse eller snerydning.

Henvendelse fra Anton Thorsen, SF, om evaluering af Tip.toender.dk.

Anton Thorsen, SF, har henvendt sig med en opfordring til at evaluere tip.toender.dk. Som begrundelse herfor anføres, at der ikke gives en tilbagemelding til borgeren på registreringer via systemet, og at der bør være mulighed for, at borgeren kan komme i kontakt med den person, som har behandlet borgerens registrering.

Forvaltningen bemærker, at tip.toender.dk er et registreringssystem, hvor borgerne kan gøre forvaltningen opmærksom på fejl eller lignende. Ved borgerens registrering af fejlen i systemet kan fejlen hurtigt visiteres og evt. sendes som opgave til entreprenøren. Borgeren får ikke en tilbagemelding, men kan se registreringen på et kort og med en farvekode, som angiver status. Borgeren kan vælge at opgive emailadresse, hvorefter borgeren vil få en kvittering. Oplysningerne bliver automatisk slettet
efter 4 uger. Såfremt borgeren ønsker dialog med kommunen, kan borgeren henvende sig telefonisk eller på [e-mail]. Da begrundelsen for evalueringen ligger udenfor for formålet med registreringssystemet, agter forvaltningen ikke at gennemføre en evaluering.

Fælles [adresse] i [adresse] d. 23. november 2023

Region Sønderjylland-Schleswigs partnere præsenterer deres aktiviteter og udfordringer og tilbyder muligheder for diskussion. Målet med konferencen er at opnå mere viden om, hvilke aktiviteter naboen har og identifikation af mulige kooperationer. Emner er blandt andet udrulning og udnyttelse af fjernvarme, koncept for tilpasning til klimaændring, den grønne omstilling i landbruget og vedvarende energianlæg som dynamo til udviklingen af landdistrikter. Arrangementet er torsdag den 23. november 2023 kl. 11:30-16:30 i Ecco-Center i Tønder og med tilmeldingsfrist d. 13. november.

Kommunernes Klimahandlingsudvalg inviterer til dialogmøde d. 4. december 2023.

Udvalget inviterer borgmestre, udvalgsformænd for klima-, teknik- og/eller miljøudvalg samt KKR-formandskab i kommunerne I KKR Syddanmark til dialogmøde. Mødet finder sted mandag den 4. december 2023 kl. 15:00-16:30 i byrådssalen hos Haderslev Kommune, Øivind Jessen Vej 39, 6100 Haderslev. På mødet vil der være fokus på arbejdet i [adresse] samt udvalgets arbejde med grøn omstilling og grønt politisk lederskab.Formålet med mødet er dialog og erfaringsudveksling på tværs, herunder lokale muligheder og barrierer i klimaarbejdet

Henvendelse fra Fødevarestyrelsen vedr. nedrivningstilladelser til minkfarmes anlæg.

Informationsmøde i [adresse] om restaurering af broer d. 8. november 2023.

Årshjul

Årshjulet er et dynamisk styringsværktøj, der skal give Teknik- og Miljøudvalget løbende samlet overblik over udvalgets aktiviteter, der ligger ud over de faste udvalgsmøder.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.